钦定古今图书集成/理学汇编/经籍典/第077卷 > 易璇玑下 > 《通象篇》第二
## 钦定古今图书集成/理学汇编/经籍典/第077卷 > 易璇玑下 > 《通象篇》第二

象有几，有正体、有互体、有直指，一爻之义，存乎通而
已矣。如《屯》之六四“乘马班如”，《夬》之九四“牵羊悔亡”，如
《归妹》之上六“刲羊无血”，此皆正体正应之中，有震与
兑者也。如《贲》之六四“白马翰如”，《大畜》之九三“良马逐”，
《明夷》之二《涣》之初用“拯马壮吉”，《大壮》之三“羝羊触籓”，
此则互体之中有震与兑者也。如《师》之六三“师或舆
尸”，《困》之九四“困于金车”，《未济》之九二“曳其轮”，此皆正
体正应中有坎者也。《贲》之初九“舍车而徒”，《睽》之上九
“载鬼一车”，《六》三“见舆曳”，此则互体之中有坎者也。至
于《离》为龟，而《损》《益》二卦言龟，而正互体中乃并无《离》。
《艮》为虎，而《履》《革》二卦言虎，而正互体中乃并无《艮》《姤》
之初，《大畜》之五“或赢豕蹢躅”，或“豮豕之牙”，而正互体
中乃并无一《坎》。《遁》之二，《无妄》之三，《大畜》之四，“或用黄
牛，或系之牛”或童牛之牿，而正互体中乃绝无一《坤》。
此则直指一爻之义而遂取之也。至于《坤》内顺而为
牛，《坎》中坚而为车，《巽》为风，木象舟之行，而利于涉川。
此亦理之常者也。而《睽》《革》《旅》《既济》言牛乃并无《坤》而
有《离》。《大有》《大壮》《大畜》《小畜》言车舆，乃并无坎而有干；
《需讼》《同人》《大畜》言“利涉大川”，乃并无木而有天。是《离》
之内顺，亦可以比坤而为牛；《干》之中坚，亦可以比坎
而为车；天之不陷，亦可以比风木而为涉川矣。若乃
“飞动如干”，则非龙有不足以象之也；“危惧如履”，则非
虎有不足以象之也；“其来有序，期以日月”，如《渐》之进，
则非鸿，有不足以象之也；“刚很如《大壮》”，“邅回”如《屯》，则
非“触藩乘马”，有不足以象之也。历观诸卦，取象大抵
不一，唯此五卦，各指一物，首尾言之，少至三四，多至
五六，盖非此不足以尽之也。是故在壮而言羊，则不
必皆有《兑》也；在《屯》而言马，不必皆有《震》也。居《履》之时，
危惧如此，虽无《艮》体，亦不害其为虎也。所以成大体
者如此，则其小者可略而勿问也。